IDEAS

**PARA UNHA HOMILÍA CON NENOS**

7 MAIO 2023

**Xesús mesmo sitúanos,**

**fáisenos camiño**

**e di que está VIVO**

1. **VER: Necesitamos un GPS**

- Cantas veces nos pasou que tratando de ir a un lugar pola estrada acabamos noutro distinto e decímonos: “se tivese un GPS non andaría perdido”.

***Para que nos é útil un GPS?***

2.**XULGAR: Xesús fáisenos camiño e di que está vivo**

- No evanxeo de hoxe, cóntasenos que Xesús e o Pai ***“son un”.*** Engádese: ***“Eu son o camiño, a verdade e a vida”.*** E que se estamos unidos a el chegaremos ao Pai.

**QUE NOS QUERE DICIR XESÚS?**

- Hoxe o debuxante Fano descóbrenos a Xesús que está vivo camiñando co sinal de localización e deixando pisadas de amor.

- Xesús resucitado fala de si mesmo cos apóstolos e dilles que **é o camiño, a verdade e a vida.**

**\* Xesús é o CAMIÑO:** É o noso GPS. Só seguíndoo a El chegaremos ata o Pai. Seguindo as súas palabras e obras non nos perderemos. Cantas veces andamos perdidos buscando e El deixounos o evanxeo para ir polo camiño axeitado.

\* **Xesús é A VERDADE:** descóbrenos o misterio da vida, as cousas que importan na vida como a fe, o amor a Deus e ao próximo, que a alegría está en darse…

\* **Xesús é a VIDA:** dásenos como alimento e é o que nos dá o sentido da vida, só amándoo a El seremos felices como aprendeu santo Agostiño: *“Tarde te amei fermosura tan antiga e tan nova, tarde te amei. Ti estabas dentro de min, e eu fóra, e por fóra buscábate, e deforme como era lanzábame sobre as cousas fermosas por Ti creadas. Ti estabas comigo, e eu non estaba contigo. Retíñanme lonxe de Ti todas as cousas, aínda que, se non estivesen en Ti, nada serían”.*

- Xesús dinos tamén que temos que seguilo en grupo, **formando COMUNIDADE:**

\* Unha comunidade onde todos seguen a Xesús (pedra angular), unha comunidade que coida dos máis necesitados da mesma (1ª lectura, diáconos, Cáritas…), e unha comunidade corresponsable á hora de xerar carismas e vivir sinodalmente.

***Quen é Xesús para min? Teño sentido comunitario?***

**3.ACTUAR: Conéctate a Xesús e á túa comunidade**

- Conéctate a Xesús, ao camiño da Vida, coa oración, a vivencia da eucaristía, o perdón, a preocupación polos outros e o teu compromiso; coas túas alegrías, as túas penas compartidas, a túa creatividade, os teus proxectos… Non esquezas que el, aínda que ti non o sigas, non deixará nunca de estar en conexión contigo.

- Trata de ter sentido de pertenza á túa comunidade, corresponsabilízate, sé pedra viva da Igrexa.

***Que imos facer?***

**LECTURAS**

**FEITOS 6, 1-7*. Elixiron sete homes cheos do Espírito Santo.***

**SALMO 32:**

**Que a túa misericordia, Señor, veña sobre nós, como o esperamos de ti.**

**I PEDRO 2, 4-9: *Vós, en cambio, sodes unha liñaxe elixida, un sacerdocio real.***

**XOÁN 14,1-12: Eu *son o camiño e a verdade e a vida.***

|  |
| --- |
| **Narrador:**  Naquel tempo, díxolles Xesús aos seus discípulos:  **Xesús:** -*«Non se turbe o voso corazón, crede en Deus e crede tamén en min. Na casa do meu Pai hai moitas moradas; se non, diríavolo, porque me vou a prepararvos un lugar. Cando vaia e prepárevos un lugar, volverei e levareivos comigo, para que onde estou eu esteades tamén vós. E onde eu vou, xa sabedes o camiño».*  **Narrador:** Tomé dille:  **Tomé: *-****«Señor, non sabemos onde vas, como podemos saber o camiño?».*  **Narrador:** Xesús respóndelle:  **Jesús: *-****«****Eu son o camiño e a verdade e a vida****. Ninguén vai ao Pai senón por min. Se me coñecésedes a min, coñeceriades tamén o meu Pai. Agora xa o coñecedes e vístelo».*  **Narrador:** Filipe dille:  **Filipe:** -«Señor, móstranos o Pai e abóndanos».  **Narrador:** Xesús replícalle:  **Xesús: *-****«Hai tanto que estou convosco, e non me coñeces, Felipe? Quen me vexa a min viu ao Pai*. *Como dis ti: “Móstranos ao Pai”? Non crees que eu estou no Pai, e o Pai en min? O que eu vos digo non o falo por conta propia. O Pai, que permanece en min, el mesmo fai as obras. Crédeme:* ***eu estou no Pai e o Pai en min****. Se non, crede ás obras. Dígovolo de verdade: o que cre en min, tamén el fará as obras que eu fago, e aínda maiores, porque eu voume ao Pai».*    Palabra do Señor.  ***(Narrador-Xesús-Tomé-Filipe).*** |